
PARLAMENTUL  ROMÂNIEI
CAMERA  DEPUTAŢILOR
Comisia pentru industrii si servicii

					                 Bucureşti, 07.02.2018
				                                         	                  Nr.4c-3/343/2017
						

AVIZ
asupra proiectului de Lege pentru modificarea şi completarea
Legii nr. 227/2015 privind Codul fiscal 

	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanțe și bănci, care este sesizată în fond, cu proiectul de Lege pentru modificarea şi completarea legii 227/2015 privind Codul Fiscal, transmis cu adresa nr. P.L.x. 243/2017 din 20 decembrie  2017, înregistrat sub nr.4c-3/343 din 06 iunie 2017.
	Consiliul Legislativ, cu avizul nr.198/05.04.2017, avizează favorabil propunerea legislativă.
	Senatul, în calitate de primă Cameră sesizată, a a adoptat propunerea legislativa în şedinţa din 20 iunie 2017.
	Prezentul proiect are ca obiect de reglementare modificarea și completarea Legii nr.227/2015 privind Codul Fiscal, cu modificările și completările ulterioare în sensul introducerii unor facilități fiscale în materia taxei pe valoare adăugată (TVA), prin stabilirea unei cote reduse de 0% aferentă anumitor categorii de bunuri și servicii și prin istituirea unor reguli în materia regimului special de scutire pentru întreprinderile mici.
	Examinarea proiectului de lege a avut loc în şedinţa comisiei din 06 februarie 2018.
	În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.
	Prin obiectul de reglementare şi conţinutul său, proiectul de lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.




PREŞEDINTE,
Iulian Iancu







Şef birou Neicu Cristina
Consilier parlamentar Fulga Ovidiu 

